Једна од главних епизода у историји Швајцарске гарде била је одбрана (10. августа 1792) код палате Тиљерије у Паризу током Француске револуције. Гарда од 500 људи борила се до последњег човека против побуњенога народа. Овај херојски чин обележен је импресивним спомеником званим Луцернски лав ("Le Lion de Lucerne") којег је дизајниро Бертел Торвалдсон у граду Луцерн, у Швајцарској. Под француским револуционарима ова гарда је укинута али је Наполеон у својим редовима још увек имао неколико пукова који су практично уништени у походу на Русију 1812.